ועדת הכספים, כנסת 23, פרוטוקול מספר 248, 2021-03-16 10:45

משה גפני: שלום לכולם.

משה גפני: אני עובר לסעיף הבא שעל סדר היום: הצעת תקנות עובדים זרים (אגרת בקשה ואגרה שנתית, התשפ"א-2021.

משה גפני: איפה התקנות?

משה גפני: מי מציג?

משה גפני: בבקשה.

שושנה שטראוס: שלום.

שושנה שטראוס: אני מהלשכה המשפטית ברשות האוכלוסין וההגירה.

שושנה שטראוס: היינו בוועדה עם תקנות דומות אשר קבעו אגרה שנתית - -

משה גפני: ינון, אתה ניהלת את הישיבה, נכון?

ינון אזולאי: כן.

שושנה שטראוס: - - בהיעדר הבקשה, מופחתים למוסד סיעודי שיעסיק עובד זר ככוח עזר.

שושנה שטראוס: באנו עם התחייבות מאגף התקציבים לשפות את המוסדות בגין אגרה שנתית בשנת הפעילות הראשונה.

שושנה שטראוס: הוועדה הציעה שנחזור ונכניס במקום שיפוי, שיהיה פטור מאגרה לשנה ראשונה, מוטמע בתוך התיקון בתקנות.

שושנה שטראוס: התקיימו דיונים ובסופו של דבר עכשיו אנחנו מביאים את התקנות שנקבע בהן שיעור מופחת של אגרה שנתית - -

משה גפני: מה זה "מופחת"?

שושנה שטראוס: במקור בחוק אגרת בקשה היא 1,200 שקל או בתחום הציוד 600, ופה אנחנו מביאים 310 שקלים לתקופה של חמש שנים – הוראת שעה, שזה דומה לאגרת הבקשה למטופלים - -

משה גפני: לא הבנתי.

משה גפני: היום מה שמופיע בחוק - -

שלומית ארליך: אגרת בקשה מלאה זה 1,210 שקלים.

משה גפני: - - 1,210 כאשר חצי מזה זה לסיעוד.

משה גפני: האגרה לסיעוד היא בערך 600 - -

שושנה שטראוס: לפי החוק אבל יש לנו תקנות פטור - -

משה גפני: בסדר, אני רוצה לדעת מה הפער.

משה גפני: הסיעוד, לפי מה שהוצע בהתחלה בהצעת החוק זה 600 וכמה?

שושנה שטראוס: 600.

משה גפני: ואתם עכשיו מציעים בהצעה שלכם להוריד את זה ל...?

שושנה שטראוס: ל-310.

משה גפני: את מה להוריד?

שושנה שטראוס: את אגרת הבקשה וזאת בדומה לאגרת הבקשה למטופל סיעודי, כשהוא מבקש, יש לנו גם בתקנות אגרת בסיס של 310 שקלים.

משה גפני: מה יש בעובדים זרים חוץ מסיעוד?

שושנה שטראוס: בניין, חקלאות, מומחים.

שלומית ארליך: מסעדות אתניות.

שושנה שטראוס: כן, מסעדות אתניות שזה מומחים אבל יש להם אגרה נפרדת.

משה גפני: אז הייתה בעיה עם המסעדות האתניות מול המסעדות הרגילות, לא?

משה גפני: אם אני זוכר נכון?

משה גפני: הייתה בעיה אז עם המסעדות האתניות מול המסעדות הרגילות?

ינון אזולאי: זה לא היה בדיון הזה.

משה גפני: טוב.

שלומית ארליך: אבל את זה אתם לא מבקשים לעשות באופן קבוע אלא רק לחמש שנים?

שושנה שטראוס: כן, זאת הוראה שעה לחמש שנים וזה מה שאישרו לנו בוועדת האגרות הבין-משרדית.

שלומית ארליך: ומה קורה עכשיו מבחינת המועד שבו אנחנו נמצאים?

שלומית ארליך: מתי משלמים או מגישים את האגרה?

שלומית ארליך: מתי צריך לשלם אותה?

שושנה שטראוס: עד היום מוסדות הסיעוד אמרו לנו שהם לא יזמינו את העובדים בכלל, כל עוד הנושא של האגרות האלה לא מוצדק.

שושנה שטראוס: ברגע שיאשרו את התקנות, אנחנו נפנה ונתחיל את התהליך שמאפשר הגשת בקשות להיתרים להעסיק עובדים זרים, נזמין מחו"ל דרך המדינה השולחת את העובדים שעומדים בתנאי הסף, ואנחנו מקווים שזה יקרה בחודשים הקרובים.

שלומית ארליך: יכול להיות שיש מישהו שכבר עשה את זה, הגיש בקשה ושילם את הסכום הגבוה?

שושנה שטראוס: לא.

משה גפני: אין דבר כזה?

שושנה שטראוס: לא.

משה גפני: - - - פה?

שלומית ארליך: רגע, החלק השני – האגרה השנתית.

שושנה שטראוס: אז לגבי האגרה השנתית שלגביה הייתה מחלוקת – האגרה השנתית הקבועה בחוק היא 9,560 שקל לשנה - -

שלומית ארליך: לא 9,650?

שושנה שטראוס: יכול להיות שזה עודכן בחודשים האחרונים אבל אני קוראת מהסכום שמופיע בתקנות.

שושנה שטראוס: אנחנו מביאים אגרה מופחתת של 7,240 שקל לשנה כאשר כהוראת שעה בשנה הראשונה, לאחר אישור ופרסום התקנות, יהיה פטור מהאגרה השנתית.

משה גפני: למה?

משה גפני: אני בעד אבל למה?

שושנה שטראוס: למה?

שושנה שטראוס: בגלל תקופת הקורונה.

משה גפני: אה, זה נוגע לקורונה?

שושנה שטראוס: כן.

שושנה שטראוס: הטענה היא ש - -

משה גפני: שלומית, אם זה בגלל הקורונה אז לא הייתי צריך ועדת הסכמות.

משה גפני: חשבתי שזה סתם.

משה גפני: ..

שושנה שטראוס: בגלל שצוותי הסיעוד מסבירים שיש להם הוצאות יותר גבוהות כדי לפעול לפי התו הסגול וכולי, אז הוסכם ש - -

משה גפני: רגע, המקור היה אגרה שנתית 9,000 ומשהו ואתם מבקשים להוריד את זה ל-7,000.

משה גפני: למה לא יותר, אם זה בגלל הקורונה?

שושנה שטראוס: זה משהו שנמצא בדיון עם ועדת האגרות הבין-משרדית באוצר.

משה גפני: לא מעניין אותי הבין-משרדית, מעניין אותי הסיעודיים, הקורונה.

משה גפני: אני עוזב את מערכת הבחירות אצלי ואני בא לפה לאשר את הכסף לקורונה, לחיסונים.

שושנה שטראוס: האוצר, אולי טובה יכולה להסביר.

משה גפני: אני חושב שצריך להוריד יותר.

טובה ווסר: אני רק ארחיב - -

משה גפני: רגע, אני לא הולך לשום מקום.

משה גפני: כאשר אבדתי – אבדתי, אני פה.

משה גפני: אני לא נמצא בבחירות עכשיו.

משה גפני: יש דרך שאתם יכולים להוריד יותר?

משה גפני: אתם לא יכולים.

משה גפני: משרד האוצר?

טובה ווסר: אני מאגף תקציבים.

טובה ווסר: בהמשך למה ששושנה אמרה עכשיו אז באמת ההמלצה של הוועדה היא להפחית את האגרה השנתית לאפס בשנה הראשונה ואחר-כך, ב-2022, להעלות את האגרה ל-7,240, שזה סכום מופחת לעומת מה שרשום בחוק היום, וזה חשוב שנכיר.

טובה ווסר: זהו, בגלל זה אנחנו פה היום וזו פעם שנייה שאנחנו מגיעים לוועדה - -

רות וסרמן לנדה: אבל השאלה הייתה למה לא פחות?

משה גפני: כן, שנייה.

משה גפני: יש סיכוי שאוכל להשחיל איזו שאלה?

משה גפני: עם כל הכבוד לכל העניין הזה אנחנו מדברים על עובדים זרים שהעמדה של משרד האוצר הייתה כל הזמן שצריך לעודד ישראלים שיעבדו במקצועות האלה כמו סיעוד, בניין וכולי.

משה גפני: גם בחקלאות – בחקלאות ביטלנו את ההיטל על עובדים זרים אבל זו הייתה הטענה.

משה גפני: את יכולה להסתכל לחברי הוועדה, פה, בעיניים, ולהגיד שבאמת בעוד שנה יהיו עובדים ישראלים שיעסקו בסיעוד או שנצטרך הלאה להביא עובדים זרים בגלל שלא יהיה מנוס מכך?

משה גפני: תגידי.

טובה ווסר: עד כה אנחנו נמצאים בתקופה שהיא קצת מאתגרת מהבחינה הזאת.

טובה ווסר: אני לא יודעת להגיד מה בדיוק יהיה בעוד שנה.

טובה ווסר: אנחנו כל-כך מופתעים מהתקופה הזאת - -

משה גפני: האם יש דרך כזאת שאתם מתבססים עליה?

טובה ווסר: אז בסוף כן יעשו את זה.

טובה ווסר: אני חושבת שארגון א.ב.א יכול להעיד שנעשים כל מיני ניסיונות להביא ישראלים לתחום.

טובה ווסר: בסופו של דבר, עוד שנה אנחנו נראה אם הניסיונות האלה צלחו או כשלו.

טובה ווסר: אנחנו נהיה יותר חכמים אז, ונבוא לוועדה וכמובן נרחיב אותה, כשיהיה לנו יותר למה להרחיב.

טובה ווסר: בסדר?

משה גפני: טוב.

יולי גת: שלום.

יולי גת: אני יו"ר ארגון א.ב.א. ראשית, אני אגיד ואברך על זה שבאמת היה שיח פורה ודיבור אחרי הוועדה הקודמת בנושאים האלה, והגענו לסוג של פשרה אבל אמרנו במפורש שבזה לא תם הדיון.

יולי גת: הנושא שלה אגרה זה לא בגלל הקורונה.

יולי גת: חוסר בעובדים בסיעוד במוסדות קיים כבר הרבה שנים ואנחנו צועקים.

יולי גת: חסרים 8,000 עובדים, ושיבואו כמה ישראלים שיבואו – הם עדין לא יכסו את המכסות האלה, וברור לנו שלא מגיעים מזה שנים של ניסיונות.

יולי גת: אנחנו מברכים על ההחלטה הזאת רק כי רצינו לצאת לפועל, כי המצב קטסטרופלי מבחינת מחסור בכוח אדם, ו-2,000 עובדים שיגיעו, ולא ברור לנו גם למה לא 2,500 כי זאת הייתה החלטת הממשלה – זה לפחות ייתן לנו איזה שהוא "פוש" כרגע כדי להמשיך לחיות כי אנחנו לא יכולים לחיות.

יולי גת: אז אני מברכת על הדיונים, וגם בסופם אמרתי במפורש בכנות הראויה, שאנחנו נמשיך ונעמול כי אני חושבת שאין הצדקה לגבות מאתנו אגרה בכלל או ממש ממש מופחתת, ואני אסביר: בחקלאות נתנו להם 2,000 שקלים, בסיעוד הביתי – אפס.

יולי גת: לפלסטינים – אפס.

יולי גת: אין שום סיבה שעל עובדים זרים, כי לא מוצאים בארץ עובדים בתחום הזה - -

משה גפני: מה זה בחקלאות נתנו 2,000?

יולי גת: בחקלאות יש להם עכשיו הארכה שנעשתה, שהאגרה השנתית היא של 2,000 שקלים לעובדים זרים.

משה גפני: לעובדים זרים בחקלאות אין היטל.

יולי גת: אין היטל, גם לנו אין היטל, תודה רבה לוועדת הכספים שבאמת הבינה את המשמעות של זה אבל האגרה זה אותו דבר בדיוק.

יולי גת: אין שום סיבה לשלם יותר ממשכורת 13 לעובדים סיעודיים כשאין עובדים ישראלים, ואני חושבת שהתחום הזה הוא תחום לא פחות חשוב מתחומים אחרים שאין בהם עובדים ישראלים, ואין סיבה לגבות מאתנו אגרה, בטח לא בשווי של 7,000 שקלים, גם אם היא מופחתת.

יולי גת: אנחנו ביקשנו - -

משה גפני: דקה.

משה גפני: גברת שטראוס, מה שנאמר כאן זה שאין היטל על עובדים זרים אבל יש אגרה שנתית.

משה גפני: למה?

שושנה שטראוס: כן, על עובדים זרים במוסדות סיעוד.

שושנה שטראוס: לגבי היטל - -

משה גפני: והיא אומרת שגם בחקלאות.

שושנה שטראוס: בחקלאות יש פטור כרגע מהיטל.

משה גפני: רגע, אין היטל גם בסיעוד.

שושנה שטראוס: נכון.

משה גפני: אם אין היטל, למה יש אגרה?

שושנה שטראוס: היטל ואגרה זה חוקים שונים - -

משה גפני: מה זה חוקים שונים?

משה גפני: אבל אנחנו המחוקקים.

משה גפני: אנחנו אחד.

שושנה שטראוס: נכון אבל כרגע, מה שהאוצר הסכים זה להוריד את האגרה ל-7,240 שקלים וייתן פטור לשנה ראשונה.

משה גפני: ינון, היות וזה תקנות של שר הפנים – בסדר, אני לא רוצה להתמקח יותר מדי אבל יש עכשיו פטור לשנה.

ינון אזולאי: נכון.

משה גפני: אנחנו נוכל לקבל החלטה שאנחנו מבקשים לפני תום השנה הזאת שיהיה דיון על זה כאן, האם מחדשים את זה או לא?

ינון אזולאי: אני חושב שכדאי שנעשה את זה.

משה גפני: אז נעשה את זה.

ינון אזולאי: אנחנו לא סותרים.

ינון אזולאי: ..

משה גפני: את שומעת מה שאני אומר?

רות וסרמן לנדה: חד-משמעית.

רות וסרמן לנדה: אני חושבת שהם לא צריכים לשלם אגרה, זה פשוט בלתי הגיוני.

משה גפני: בבקשה, תשלימי את דבריך.

יולי גת: תודה.

יולי גת: הסיכום שהיה כדי שההחלטה הזאת תצא אל הפועל כי אנחנו במצב קטסטרופלי מבחינת עובדים, שבשנה הראשונה יתנו פטור, ושנמשיך את הדיונים כדי להגיע לפטור מלא גם בשנים הבאות.

משה גפני: טוב מאוד.

משה גפני: בסדר גמור.

רות וסרמן לנדה: אני גם חושבת שזה טיעון מאוד הגון.

יולי גת: מה שחשוב לנו זה שהוועדה תעקוב - -

משה גפני: כן, בסדר, אני מקבל את העמדה שלך.

ינון אזולאי: את רואה שאנחנו עוקבים.

ערן שמואלי: תודה אדוני היושב-ראש.

ערן שמואלי: אני מנכ"ל העמותה לגריאטריה בישראל.

ערן שמואלי: קודם כל, אני מצטרף לברכות של כולם על ההחלטה לפטור לפחות בשנה הקרובה.

ערן שמואלי: זה באמת מוצדק, בטח בשנת קורונה כזאת, שצריך להבין – המוסדות הללו שאנחנו מדברים עליהם, רובם ככולם, למעלה מ-80%, הם הפתרון הממלכתי לסיעוד המוסדי במדינת ישראל.

ערן שמואלי: מדינת ישראל הפריטה.

ערן שמואלי: במקום מחלקות גריאטריות בשיבא או באיכילוב – הן עברו לידיים פרטיות.

ערן שמואלי: אני מאוד מברך על ההחלטה לאפס.

ערן שמואלי: אני בהחלט חושב שזה נכון לשמור את האגרה הזאת כאגרה ריאלית ולא כמס כזה או אחר של 7,000 ומשהו שקלים.

ערן שמואלי: בסך הכל, המוסדות האלה - -

משה גפני: אז מה אתה מבקש?

משה גפני: מה זה אגרה ריאלית?

ערן שמואלי: אגרה ריאלית זה משהו שיגלם באמת – יש עבודה של פקידות כזאת או אחרת במשרדי הממשלה, ברשות האוכלוסין וההגירה אבל בטח שלא משהו שמתחדש בסך 9,200 שקלים לעובד כל שנה.

ערן שמואלי: המוסדות מתחייבים כעת – מוסד שעכשיו מתחייב עם הגירעון התקציבי שיש לו אחרי הקורונה – מתחייב לחמש שנים מינימום להעסיק עובד או עובדת שיבואו מחו"ל.

ינון אזולאי: בסדר, זה מה שאומר היושב-ראש, שאנחנו עכשיו נעביר ויש לכם שנה לעשות את הדיונים, כולל הדיונים האלה, ולפני תום השנה נבוא לפה, הוועדה תעקוב, היושב-ראש לא הולך לשום מקום, אנחנו בעזרת השם אחרי הבחירות חוזרים לפה במלוא הכוח, עם היושב-ראש הזה בעזרת השם - -

משה גפני: מי שיהיה.

ינון אזולאי: הרב גפני, לברך תמיד אפשר לברך, וכשמברכים למטה שומעים למעלה.

ינון אזולאי: אז בעזרת השם אנחנו נמשיך, אל תדאג.

משה גפני: מה שעולה פה מהדיון – אנחנו לא אוהבים את הדבר הזה.

משה גפני: אנחנו גרמנו לכך שיהיה פטור מהיטל בחקלאות, בסיעוד, הרי גם לזה אפשר להגיד שצריך היטל כדי לעודד עובדים ישראלים.

משה גפני: אנחנו קיימנו על זה הרבה דיונים ואני לא מקבל את הטיעון הזה, זה טיעון סרק.

משה גפני: זה להכניס כסף לקופה הציבורית, והשאלה אם זה המקום שצריך להכניס כסף לקופה הציבורית.

משה גפני: בחקלאות זה לא נכון, בסיעוד זה לא נכון ואני עוד לא בטוח לגבי בניין אבל נניח לרגע לעניין הזה.

משה גפני: לכסף אין ריח ואין צבע.

משה גפני: באה הממשלה ואומרת: בסדר, ניקח מהאגרות.

משה גפני: לא לוקחים היטל אבל ניקח אגרות.

משה גפני: מה זה משנה?

משה גפני: אני לא מקבל את הגישה הזאת.

משה גפני: יש תקציב מדינה, ובתקציב מדינה צריך לעשות סדרי עדיפויות וצריך לקיים דיון על זה.

משה גפני: אני מברך את שר הפנים ואני מברך את הממשלה על זה שנותנים עכשיו פטור מאגרה שנתית לשנה.

משה גפני: זה בסדר.

משה גפני: הקורונה כאן, לצערנו הרב, ואנחנו מתפללים ומקווים וגם רואים שזה מתחיל להיעלם, ואני מקווה שהמגמה הזאת תגבר - -

ינון אזולאי: תלוי מה יהיו התוצאות בבחירות.

משה גפני: לא משנה, גם אם נהיה באופוזיציה אנחנו נילחם על העובדות האלה.

משה גפני: אני נלחמתי כשיאיר לפיד היה שר האוצר ודווקא היה עוד יותר מעניין אבל אני עכשיו מדבר לגופו של עניין.

משה גפני: אני מבקש ממנהל הוועדה – אם אנחנו מאשרים את זה, אני מבקש חודש לפני תום השנה, דיון בוועדת הכספים על כל הנושא הזה של האגרה השנתית, של ההיטלים, של כל הדברים האלה – לקיים דיון מחדש לפני שמסתיימת השנה.

משה גפני: חודש - -

קריאה: זה יהיה אפילו לפני כי יש ועדת אגרות ממשלתית, זה תהליך של לפחות חודשיים.

משה גפני: מה מעניין אותי מוועדת אגרות ממשלתית?

משה גפני: אני לא לוקח שר.

יולי גת: לא, הוא מבקש שהמעקב של הוועדה לא יהיה ממש לקראת סוף השנה אלא קצת לפני, ברבעון האחרון של השנה כדי שאפשר יהיה...

משה גפני: ברבעון האחרון של השנה, בסדר.

משה גפני: אני לקחתי חודש – לא חשוב לי ועדת שרים.

משה גפני: הרי בסופו של דבר, אנחנו צריכים לאשר את זה.

משה גפני: העמדה שלי היא שצריך לשקול את כל העניין הזה מחדש, לעשות מדיניות שהיא מדיניות מודרנית ולא מדיניות של מה שהיה פעם, איך משיגים כסף להכניס לקופת המדינה על חשבון אותם סיעודיים או על חשבון אותם אנשים – זה לא המקום לגבות כסף.

משה גפני: אבל זו ההסכמה שהגעתם אחרי הדיון שחבר הכנסת אזולאי ניהל פה לפני חודשיים - -

ינון אזולאי: בינואר.

משה גפני: והמציאות הזאת היא מציאות שאנחנו מאשרים את הפטור.

משה גפני: אנחנו לא מאשרים את ההמשך.

משה גפני: ההמשך יהיה כאן בדיון.

משה גפני: תגידו שצריך להתאים את זה לצרכים וכל הדברים האלה – בסדר, יהיה פה יושב-ראש ועדת הכספים, יהיו פה חברי ועדת הכספים ונקיים את הדיון ברבעון האחרון של אותה שנה שיש פטור.

משה גפני: בסדר?

ערן שמואלי: כבוד היושב-ראש, אם אפשר מילה לפרוטוקול?

משה גפני: בבקשה.

ערן שמואלי: תודה.

ערן שמואלי: אני אחדד את מה שאמרתי קודם, אולי זה לא היה מספיק ברור: עכשיו, כשכל מוסד מתחייב לעובד, הוא מתחייב לחמש שנים.

ערן שמואלי: זאת אומרת, התכנון התקציבי שלו הוא חמש שנים קדימה, ואם הפטור או ההנחה המשמעותית מאוד לא יתקיימו אז זה יפגע ביכולת של אותו מעסיק באותו מוסד גריאטרי לתכנן.

ערן שמואלי: לכן, חשוב מאוד גם עניין הוודאות.

ערן שמואלי: אתם אומרים רבעון לפני – צריך לראות את המכלול בצורה רחבה.

משה גפני: יש שני גורמים שעוסקים בעניין הזה: האחד – זו הממשלה.

משה גפני: זו ועדת שרים למחירים, זה שר הפנים, זה כל מה שנלווה לעניין הזה והם קיבלו החלטה.

משה גפני: זה גורם אחד.

משה גפני: יש גורם שני – הגורם השני זה הכנסת, ובמקרה הזה זו ועדת הכספים.

משה גפני: הממשלה קיבלה החלטה שהיא נותנת פטור לשנה, זה ועדת שרים למחירים ואני לא יודע אילו שרים, חצי של כחול לבן וחצי של הליכוד.

משה גפני: אני לא בכחול לבן ואני לא בליכוד אז אני לא יודע איזו החלטה התקבלה שם.

משה גפני: מה שמגיע אלי לכאן, לוועדה – אני רוצה את הדיון הזה.

משה גפני: אתה רוצה שתהיה ודאות ונקבל את ההחלטה שבעוד שנה שמים את האגרה השנתית המופחתת?

משה גפני: אני לא מקבל את זה כי אני לא בטוח שצריך.

משה גפני: עדיף לאותם מנהלי מוסדות שיש להם לפחות את התקווה שיכול להיות שיהיה פטור.

משה גפני: לא צריך לרוץ מהר וזה נכון מה שנאמר פה, שנראה מה יהיה בעוד שנה.

רות וסרמן לנדה: גם מכיוון שיש תקדימים בחקלאות ובמקומות אחרים - -

משה גפני: אבל בחקלאות גם משלמים אגרה שנתית.

רות וסרמן לנדה: נכון אבל היא מופחתת באופן משמעותי ולא בגובה הזה.

רות וסרמן לנדה: היא מופחתת באופן מאוד-מאוד משמעותי, נכון?

רות וסרמן לנדה: אז זה פער מטורף.

משה גפני: בסדר.

שושנה שטראוס: אני יכולה להסביר שההצעה שאנחנו הבאנו קובעת את הפטור לשנה אחת אבל לאחר מכן, לפחות נותנת אגרה מפוחתת.

שושנה שטראוס: לא הצלחתי להבין מה בדיוק הוועדה עכשיו מציעה, שאחרי השנה נחזור לאגרה - -

משה גפני: לא.

משה גפני: אנחנו מקבלים את הבקשה שלכם לפטור בשנה הזאת.

משה גפני: אנחנו מבקשים מהמדיניות הזאת שפטור מהיטל וגם פטור בהוראת שעה לשנתיים בנושא של חקלאות – פטור מהיטל ולחדש את האגרה, אמנם אגרה מופחתת באופן יחסי למה שהיה, מצריך דיון מחדש על כל המדיניות הזאת.

משה גפני: והמדיניות הזאת, אני לא יודע מי שיהיה כאן, אבל מי שיהיה כאן זה הגורם השני, שהוא הגורם האחרון שצריך לאשר את זה, שיקיים את הדיון ברבעון האחרון של השנה, ואתם תבואו ותגידו שצריך להמשיך.

רות וסרמן לנדה: כשהמגמה היא לא להעלות את זה חזרה אלא להיפך, להוריד את זה עוד כמה שיותר, בהתאם לתקדימים האחרים כמו למשל בחקלאות.

שושנה שטראוס: כן, זה חשוב.

שושנה שטראוס: כרגע הצגנו לכל הפחות שאחרי השנה תהיה אגרה מופחתת - -

ינון אזולאי: איפה הבעיה?

שושנה שטראוס: - - ואם זה יתבטל, אנחנו חוזרים לאגרה האחרונה.

קריאות: - - - זה לא מונע דיון מחדש.

יולי גת: אני רק חייבת לומר שהסיכום לא היה שבשנה השנייה נשלם את המפוחתת כי קודם כל, לא הסבירו לנו איך הגיעו ל-7,000 ומשהו, ולמה בחקלאות הגיעו ל-2,000.

יולי גת: הדיון היה שהשנה אנחנו רוצים להוציא לדרך את החלטת הממשלה והמוסדות שנמצאים במצוקה ונותנים לנו פטור, והדיון ממשיך כדי להגיע גם לפטור בנושא של אגרה לשנים הבאות או כשאנחנו מדברים על מפוחתת – מדברים על סכומים הרבה יותר נמוכים בהשוואה לחקלאות.

משה גפני: טוב.

משה גפני: אני רוצה לשמוע עוד משתתפים שנמצאים בזום אבל אני הולך להציע לוועדה את מה שהחברים אמרו.

משה גפני: אני הולך להציע, מבחינתנו, שאנחנו מקבלים את הבקשה של הממשלה, מה שהצגת עכשיו, של שר הפנים, שהשנה יהיה פטור.

משה גפני: אנחנו נמצאים בתקופת קורונה ואנחנו נמצאים במצב כזה שהנושא של הסיעוד הוא בעייתי גם בלי הקורונה, ולכן אנחנו מאשרים – אני אציע כי עוד לא סיימנו את הדיון – אני אציע שנקבל את הבקשה הזאת ברבעון האחרון של השנה שעליה מדובר שיהיה פטור, יתקיים כאן דיון מחדש.

משה גפני: אתם תבואו תגידו שצריך לפי ההחלטה להמשיך עם אגרה מופחתת – יהיו כאלה כאן שיגידו שצריך להמשיך את הפטור באופן קבוע.

משה גפני: אנחנו גם נעלה באותה עת כנראה גם את הנושא של החקלאות מכיוון שזה דיון שלא התחיל והסתיים וכולם הגיעו למנוחה ולנחלה.

משה גפני: יש ויכוחים גדולים בעניין הזה, בעיקר מול משרד האוצר.

משה גפני: אנחנו סבורים שזה דבר שזה לא המקום לגבות ממנו כסף, להיפך.

משה גפני: זה המקום שצריך לסבסד את הפעילות שעושים בעיקר בנושא של הסיעוד אבל לא רק.

משה גפני: מי נמצא בזום?

ישי פולק: אני, מנשיאות הארגונים העסקיים, אני מנכ"ל התאחדות האיכרים.

ישי פולק: הרבה תודה.

ישי פולק: בנושא של החקלאות – לא יכולתי להציג את זה יותר טוב ממך, אדוני, רק צריך לזכור דבר קטן נוסף:

ישי פולק: אגרות הבקשה זה פר עובד.

ישי פולק: כאשר אנחנו מדברים על ההיטל – אין בעיה, כשמדברים על הדברים הקטנים – אין בעיה.

ישי פולק: כשמדברים על הבקשה של 1,200 שקל לכל עובד – פה אנחנו רואים ייתור מוחלט של הנושא הזה כי אז דין בקשה של 10 עובדים, שזה אותו נייר, המחיר שלה הוא מחיר לא הגיוני לתשלום.

ישי פולק: לכן, אנחנו כבר תקופה ארוכה מנסים לבטל את אגרת הבקשה בכלל או להגיע לאגרת בקשה מפוחתת אחת ולא פר עובד אלא פר מעסיק.

ישי פולק: מעסיק שמגיש בקשה, מגיש בקשה.

ישי פולק: לחלקם יש אחד ולחלקם יש 10 אנשים.

ישי פולק: הקיבול אחר-כך וההיטלים הפרטניים – אין לנו בעיה עם המחירים הפרטניים של ההיטל.

ישי פולק: תודה.

משה גפני: תודה רבה.

משה גפני: אני מקבל את הדבר הזה, אני מקבל את הבקשה במלואה.

משה גפני: אני רק רוצה להגיד לך, ואני אומר את זה באמצעותך לכולם: אני מציע שבעוד שלושת-רבעי שנה, ברבעון האחרון של השנה הזאת, לקיים דיון, ואני הדגשתי שזה לא רק על הסיעוד.

משה גפני: כמובן על הסיעוד, שזה נושא הדיון עכשיו ואנחנו צריכים לאשר עכשיו את הפטור הזה ואנחנו צריכים לאשר את הכל, גם את המחיר המופחת אבל ועדת הכספים בתוך השנה הזאת, ברבעון האחרון של השנה, תקיים דיון, ומה שאמרת – אמרת דברים נכונים.

משה גפני: אני עשיתי כבר פעם שנייה את העניין הזה של הפטור מההיטל שאתם, החקלאים, הייתם חייבים לשלם היטל, שזה מעמיד את אגף התקציבים בעיני – הם בחורים טובים, אני לא יודע אם אתם מכירים אותם, אני מכיר אותם אבל בכל מקום שיש אפשרות לגבות כסף, הם גובים.

משה גפני: החקלאות מתמוטטת, הסיעוד מתמוטט אבל גובים.

משה גפני: מזל שאנחנו פה.

משה גפני: תודה רבה.

משה גפני: מי עוד בזום?

משה גפני: אין עוד מישהו שמבקש?

ינון אזולאי: הרב גפני, אני חושב שיש פה הישג מאוד גדול – המאבק שלכם, שהיה פה, בוועדה, הוא מאבק שהיה צודק ואני חושב שההישג שלכם של הפחתה בשנה הראשונה הוא הישג גדול וטוב, וכל הכבוד.

ינון אזולאי: זה יגעת ומצאת – תאמין.

ינון אזולאי: ההפחתה גם טובה אבל אנחנו אומרים שזה לא מספיק.

ינון אזולאי: גם יו"ר הוועדה אמר את זה לכל אורך הדרך, שאנחנו לא מסתפקים בהפחתה הזאת ואנחנו רוצים שיהיה גם פטור לאחר מכן, כי אלה היו האמירות והייתה גם החלטה בעניין.

ינון אזולאי: לכן, אנחנו נעקוב ונראה אבל יחד עם זאת, אנחנו מברכים על ההחלטה של ההפחתה של השנה ומגיע לכם יישר כוח על המאמץ שהקדשתם לזה עם כל המלחמה שלכם.

ינון אזולאי: אני זוכר שבפעם שעברה ביקשתם לדחות ואמרתם שתצליחו – זה רק מוכיח שיגעת ומצאת – תאמין, והצלחתם למען עם ישראל.

קריאה: שהחיינו וקיימנו - -

משה גפני: מה שהחיינו?

משה גפני: אנחנו לפני מלחמה.

משה גפני: תהיה מלחמה בעוד שלושת-רבעי שעה על פטור.

יולי גת: חבר הכנסת אזולאי, קודם כל תודה רבה וגם תודה רבה לכם, שהבנתם את הקושי הרב של המוסדות, לא רק בתקופת הקורונה אבל בוודאי שזה הועצם בתקופת הקורונה, ובאמת נתתם לנו גב כדי שנוכל להמשיך ולפעול.

יולי גת: אני שמחה שגם בהמשך אתם לוקחים את האחריות הזאת כדי לאפשר לנו להתמודד עם הקושי הרב.

משה גפני: מאה אחוז, תודה רבה.

משה גפני: עוד מישהו?

משה גפני: צריך להקריא את הנוסח.

שושנה שטראוס: "תקנות עובדים זרים (אגרת בקשה ואגרה שנתית), התשפ"א-2021 בתוקף סמכותי לפי סעיפים 1י(ג) ו-8 לחוק עובדים זרים, התשנ"א-1991 (להלן – החוק), בהסכמת שר האוצר, בהתייעצות עם שר העבודה ובאישור ועדת הכספים של הכנסת, אני מתקין תקנות אלה: תיקון תקנה 1 1.

שושנה שטראוס: בתקנות עובדים זרים (אגרת בקשה ואגרה שנתית), התשס"ד-2004 (להלן – התקנות העיקריות), בתקנה 1, אחרי הגדרת "היתר", יבוא: ""מוסד סיעודי" – מוסד רפואי כהגדרתו בסעיף 24 לפקודת בריאות העם שהוא בית חולים שבתעודת הרישום שלו רשום שהוא רשאי להפעיל מחלקה סיעודית או מחלקה לתשושי נפש;" תיקון תקנה 2 2.

שושנה שטראוס: בתקנה 2 לתקנות העיקריות –

משנה יבוא: "(א1) המבקש להעסיק עובד זר בתפקיד כוח עזר במוסד סיעודי

משנה יבוא: "(ב1) המבקש להעסיק עובד זר בתפקיד כוח עזר במוסד סיעודי

, יבוא: "(ג) סכומי האגרות המופחתות שבתקנה זו יתעדכנו במועד עדכון

שלומית ארליך: זה רק לשון רבים?

שלומית ארליך: אין שם שינוי מהותי מהנוסח?

שושנה שטראוס: לא.

שושנה שטראוס: זה הנוסח אלא שעכשיו זה רבים.

שושנה שטראוס: "תוקף והוראת שעה 3.

שושנה שטראוס: (א) תוקפה של תקנה 2(א1) לתקנות העיקריות כנוסחה בתקנה 2(1) לתקנות אלה, עד י"א בטבת התשפ"ו (31 בדצמבר 2025).

שושנה שטראוס: "

שלומית ארליך: זו בעצם אגרת בקשה מופחתת לחמש שנים.

שושנה שטראוס: כן.

שושנה שטראוס: "(ב) בתקופה שעד תום שנה מיום פרסומן של תקנות אלה יראו כאילו במקום, האמור בתקנה 2(ב1) לתקנות העיקריות כנוסחה בתקנה 2(2) לתקנות אלה, נאמר: "(ב1) המבקש להעסיק עובד זר בתפקיד כוח עזר במוסד סיעודי פטור מאגרה שנתית".

שושנה שטראוס: "

משה גפני: אני רואה באגרה המפוחתת סחיטה, אני אאשר אותה.

משה גפני: אני מבקש לרשום בפרוטוקול שאני מאשר אותה מכיוון שאין ברירה.

משה גפני: אנחנו נמצאים בזמן שאי אפשר להגיש חקיקה וכל מה שנלווה לעניין ואני גם מתכוון לדבר עם שר הפנים על העניין הזה.

משה גפני: בכל מקרה, בעוד שלושת-רבעי שנה, כשיבואו ויגידו: אבל אישרת את ה-7,240, אני אומר לפרוטוקול: אישרתי את זה מכיוון שזאת הבקשה שהשנה יהיה פטור לחלוטין, והאגרה הזאת היא אגרה מופחתת ולכן אני מצביע בעד.

משה גפני: זה לא סותר את זה שאנחנו נבוא בעוד שלושת-רבעי שנה ונקיים את הדיון הזה על כל המכלול של האגרה השנתית וגם של ההיטלים, של כאלה שעדין צריכים לשלם היטלים.

ינון אזולאי: אני רק מבקש להוסיף ששורש הבעיה זה משרד האוצר, שהם מתנגדים להפחתה - -

משה גפני: כן, אמרתי את זה.

ינון אזולאי: לא, אמרת שתפנה לשר הפנים כי אני יודע שאתם ידידים טובים.

משה גפני: לא, לשר הפנים אני אפנה כדי לתכנן איך אנחנו נלחמים נגד משרד האוצר.

ינון אזולאי: זהו, אבל בשביל זה הוא שם אותי פה אז אתה לא סומך עלי?

משה גפני: אני פונה לינון אזולאי, ואנחנו ביחד - -

ינון אזולאי: אם לא, אני אביא לך את משה ארבל לפה.

משה גפני: לא, לא, אל תביא.

משה גפני: אבל רציתי שלא יבואו באותו זמן ולכן אמרתי את זה, ינון, ויגידו: אבל אתה אישרת את ה-7,240 עוד השנה.

משה גפני: אז שידעו שאני בעד כיוון שיש פה את הפטור ואת ההפחתה.

משה גפני: המגמה היא כזאת שבסופו של דבר נגיע לפטור בעניין הזה.

משה גפני: תקנות עובדים זרים (אגרת בקשה ואגרה שנתית), תשס"ד-2021 – מי בעד אישור התקנות ירים את ידו?

משה גפני: מי נגד, מי נמנע?

משה גפני: התקנות אושרו.

משה גפני: התקנות אושרו.

משה גפני: תודה רבה.

משה גפני: הישיבה נעולה.